**PROTOKOL RAVNANJA PRI IZVAJANJU VZGOJNO-IZOBRAŽEVALNE DEJAVNOSTI V OŠ MAKSA PLETERŠNIKA PIŠECE**

Vsi učenci se bodo od 1. 9. 2020 in do sprememb, ki nam jih narekujejo pristojni organi, izobraževali v šoli ob upoštevanju zapisanega protokola. Pri tem veljajo omejitve, ki se nanašajo na vzdrževanje higienskega režima ter izvajanje preventivnih ukrepov.

**SPLOŠNA NAVODILA**

* **V šolo lahko vstopajo le zdrave osebe.**
* **Učenci prinesejo pred vstopom v šolo podpisano izjavo o zdravstvenem stanju.**
* Pri vhodnih vratih so nameščena navodila o ravnanju za preprečitev okužbe s koronavirusom in razkužilo.
* Zunanji obiskovalci vstopajo samo v nujnih primerih (dostava, pošta,…). Za vstop je obvezna uporaba maske in vpis v evidenco prihodov, ki bo nameščena ob vhodu v šolo.
* Če učenec v času pouka začne kazati znake bolezni, ga strokovni delavec odpelje v prostor za izolacijo (DSP), ter obvesti starše oziroma skrbnike. Po zapustitvi prostora se izvede razkuževanje in zračenje. V primeru potrjene okužbe s SARS-COV-2 ravnatelj obvesti Območno enoto NIJZ in se ravna po njihovih navodilih.

**HIGIENSKI UKREPI**

* Redno in temeljito umivanje rok z milom.
* Upoštevanje higiene kašlja.
* Uporaba brisačk za enkratno uporabo.
* Razkuževanje rok.
* Pogosto zračenje prostorov.
* Redno dnevno čiščenje in razkuževanje vseh površin.
* Učenci uporabljajo le lastne učne pripomočke, v primeru izposojo, jih predhodno razkužijo.

**VZDRŽEVANJE SOCIALNE DISTANCE**

* Ob prihodu v šolo učence pričaka odrasla oseba.
* V garderobi je naenkrat lahko največ pet učencev.
* Učenci se iz garderobe napotijo v matični razred, v katerem se zadržujejo tudi v času odmorov.
* Med učenci mora biti razdalja 1,5 m, v nasprotnem primeru je potrebno za učence starejše od 12 let uporabiti masko.
* Strokovni delavci uporabijo masko ob prehajanju med prostori, ob stiku z zunanjimi obiskovalci ter v primeru, ko ni zagotovljena zadostna razdalja

**RAZPOREDITEV V UČILNICE**

* Učenci med odmori ostajajo, v matičnih učilnicah.
* Pouk se izvaja, kolikor je to zaradi učnega procesa mogoče, v matičnih učilnicah ali zunaj.
* Pouk športa se, v kolikor to dopuščajo vremenske razmere, izvaja zunaj, v telovadnici le ob upoštevanju priporočil pristojnih institucij.
* Pri hoji po hodnikih se upošteva desno pravilo.
* Šolska knjižnica deluje skladno z upoštevanjem higienskih ukrepov za preprečevanje virusa.
* Učitelji v LoPolisu vodijo evidenco učencev pri pouku obveznih izbirnih, neobveznih izbirnih predmetov ter dejavnostih razširjenega programa.
* Varstvo vozačev se izvaja v skupinah učencev, ki se jim določi stalen prostor.
* Jutranje varstvo se izvaja v dveh skupinah. Učenci od 1. do 5. razreda so v učilnici prvega in drugega razreda, od 6. do 9. razreda ostanejo v jedilnici.
* Izvajalci zunanjih aktivnosti izvajajo programe skladno s priporočili, vodijo seznam udeležencev.

**EKSKURZIJE IN DNEVI DEJAVNOSTI**

* Ekskurzije in šole v naravi se izvajajo odvisno od razmer na destinaciji.
* Dnevi dejavnosti se izvajajo na šoli.

**SESTANKI STROKOVNIH DELAVCEV IN STARŠEV**

* Govorilne ure in roditeljski sestanki se izvajajo na daljavo po telefonu ali videopovezav, le izjemoma lahko potekajo v šoli ob doslednem upoštevanju vseh higienskih ukrepov.
* Sestanki strokovnih delavcev potekajo ob doslednem upoštevanju vseh higienskih ukrepov.

**URNIK PREHRANE**

Dežurni učitelj spremlja učence po določenem razporedu.

* Za učence od 1. do 5. razreda bo čas malice ob 8.30, kosila ob 11. uri.
* Za učence od 6. do 9. razreda bo čas malice ob 9.05, kosila ob 11.50.

Ukrepi veljajo do preklica.

Ravnateljica

Nuška Ogorevc